CELEX: 
Language: el
Date: 1995-12-30 00:00:00
Title: Απόφαση του Συμβουλίου της 20ής Δεκεμβρίου 1995 για τη σύναψη συμφωνιών υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και της Δημοκρατίας της Ισλανδίας, του Βασιλείου της Νορβηγίας και της Ελβετικής Συνομοσπονδίας, αφετέρου, σχετικά με ορισμένα γεωργικά προϊόντα #Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Ισλανδίας σχετικά με ορισμένα γεωργικά προϊόντα #Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας σχετικά με ορισμένα γεωργικά προϊόντα #Συμφωνία υπό μορφή ανταλλαγής επιστολών μεταξύ της Ελβετικής Συνομοσπονδίας και της Ευρωπαϊκής Κοινότητας σχετικά με ορισμένα προϊόντα του τομέα της γεωργίας και αλιείας

Avis juridique important

|

31995D0582

95/582/ΕΚ: Απόφαση του Συμβουλίου της 20ής Δεκεμβρίου 1995 για τη σύναψη συμφωνιών υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και της Δημοκρατίας της Ισλανδίας, του Βασιλείου της Νορβηγίας και της Ελβετικής Συνομοσπονδίας, αφετέρου, σχετικά με ορισμένα γεωργικά προϊόντα  

Επίσημη Εφημερίδα αριθ. L 327 της 30/12/1995 σ. 0017 - 0017

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Δεκεμβρίου 1995 για τη σύναψη συμφωνιών υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και της Δημοκρατίας της Ισλανδίας, του Βασιλείου της Νορβηγίας και της Ελβετικής Συνομοσπονδίας, αφετέρου, σχετικά με ορισμένα γεωργικά προϊόντα (95/582/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113, σε συνδυασμό με την πρώτη πρόταση του άρθρου 228 παράγραφος 2,την πράξη προσχώρησης της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας,την πρόταση της Επιτροπής,Εκτιμώντας ότι είναι σκόπιμο να εγκριθούν οι συμφωνίες υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και της Δημοκρατίας της Ισλανδίας, του Βασιλείου της Νορβηγίας και της Ελβετικής Συνομοσπονδίας, αφετέρου, σχετικά με ορισμένα γεωργικά προϊόντα, προκειμένου να ληφθεί υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση,ΑΠΟΦΑΣΙΖΕΙ:Άρθρο 1Οι συμφωνίες υπό μορφή ανταλλαγής επιστολών μεταξύ της Ευρωπαϊκής Κοινότητας, αφενός, και της Δημοκρατίας της Ισλανδίας, του Βασιλείου της Νορβηγίας και της Ελβετικής Συνομοσπονδίας, αφετέρου, σχετικά με ορισμένα γεωργικά προϊόντα εγκρίνονται εξ ονόματος της Κοινότητας.Τα κείμενα των συμφωνιών επισυνάπτονται στην παρούσα απόφαση.Άρθρο 2Οι λεπτομέρειες εφαρμογής της παρούσας απόφασης θεσπίζονται από την Επιτροπή σύμφωνα με τη διαδικασία που προβλέπεται από το άρθρο 30 του κανονισμού (EOK) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), ή τις αντίστοιχες διατάξεις άλλων κανονισμών που αφορούν την κοινή οργάνωση των αγορών.Άρθρο 3Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τις συμφωνίες που αναφέρονται στο άρθρο 1 δεσμεύοντας την Κοινότητα (2).Βρυξέλλες, 20 Δεκεμβρίου 1995.Για το ΣυμβούλιοΟ ΠρόεδροςJ. M. EGUIAGARAY(1) EE αριθ. L 148 της 28. 6. 1968, σ. 13.(2) Οι ημερομηνίες έναρξης ισχύος των συμφωνιών θα δημοσιευθούν στην Επίσημη Εφημερίδα των Ευρωπαϊκών Κοινοτήτων από τη Γενική Γραμματεία του Συμβουλίου.